 Ofisa Mikopo wa Sido mkoani Singida, Reuben Mwanja alisema mjini hapa juzi kuwa walengwa 1,089 walionufaika na mikopo hiyo na kati yao, 675 ni wanawake na 414 ni wanaume.Mwanja alisema mikopo ya Sh milioni 354.8 ilitolewa kupitia wateja 774 wa vikundi; wanawake wakiwa 509 na wanaume 265 wakati Sh milioni 150.7 zilitolewa kwa mteja mmoja mmoja.Kwa mujibu wa Mwanja vikundi vingi vya vijijini vilivyopewa mikopo hiyo, ni vilivyopo kwenye utaratibu wa Vicoba, ambavyo ni Mhintiri, Igombwe na Ikungi vyote vya Wilaya ya Ikungi “Marejesho ya mikopo hii ni asilimia 98 hali inayoridhisha mno,” alisema Mwanja.